b'\n_START_ARTICLE_\nTellermine 35\n_START_PARAGRAPH_\nTellermine 35 (T.Mi.35) var en tysk metalindfattet panserv\xc3\xa6rnsmine, som i vidt omfang blev anvendt under 2. Verdenskrig. Minen er lavet af pladest\xc3\xa5l og trykpladen \xc3\xb8verst p\xc3\xa5 minen er svagt buet med en central udl\xc3\xb8serbr\xc3\xb8nd. To sekund\xc3\xa6re udl\xc3\xb8serbr\xc3\xb8nde sidder p\xc3\xa5 siden og bunden af minen, s\xc3\xa5 der kan monteres udl\xc3\xb8sere, der udl\xc3\xb8ses hvis nogen piller ved minen. _NEWLINE_Til brug p\xc3\xa5 strande og under vand kunne minen placeres inden i en lomme af keramik eller beton, som fungerede som et vandt\xc3\xa6t hylster. _NEWLINE_En senere variant af minen \xe2\x80\x93 T.Mi.35 (S) \xe2\x80\x93 blev lavet med en ribber p\xc3\xa5 hus og udl\xc3\xb8ser, som forhindrede sand oven p\xc3\xa5 minen i at bl\xc3\xa6se v\xc3\xa6k, n\xc3\xa5r den blev brugt under \xc3\xb8rkenforhold. _NEWLINE_Minen udl\xc3\xb8stes ved et tryk p\xc3\xa5 180 kg i midten af minen eller 90 kg ved kanten. Herved blev trykpladen deformeret, en fjeder blev presset sammen og overskar en modhage til en hammer, som slog p\xc3\xa5 en detonater der udl\xc3\xb8ste en booster ladning og hovedladningen.'